
En aquest article s'ha realitzat una enquesta de percepció sobre processos de 
caigudes de blocs i esllavissades a la població de pescadors professionals i recreatius 
de l'illa de Menorca. Els resultats indiquen els indrets de la costa on els pescadors 
aprecien fenòmens geomorfològics de caigudes de blocs. A l'hora, ens permet tenir 
un punt de partida per a l'estudi dels processos inestables a la costa rocosa de 
Menorca. S'ha pres una mostra representativa de 48 enquestes a pescadors 
professionals i 88 enquestes a pescadors recreatius delimitant 39 zones amb 
processos actius. En el cas dels pescadors professionals s'han pres com a zones de 
mostreig els ports base de: Maó, sa Nitja, Macaret, Fornells, Ciutadella, Biniancolla, 
es Grau, Alcalfar, Canutells i cales Fonts. Amb el resultat de les enquestes es troben 
algunes respostes associades a la manca de blocs de tempesta o tsunami a les costes 
rocoses que ens han animat a explorar tot el perímetre de la costa de Menorca. 
Paraules clau: Menorca, enquestes pescadors, penya-segats, caigudes blocs, 
esllavissades, blocs de tempesta o tsunami. 


SURVEYS FISHING AS A TOOL TO DETECT EROSION ON ROCRY COAST 
FROM MENORCA (BALEARIC ISLANDS). This paper has conducted a survey on 
fisherman perception about cliff falling blocks processes and their location. It is an 
starting point for the study of unstable processes on the rocky coast of Menorca. It 
has taken a representative sample of the fishermen of the island, with 48 s 
professional and 88 recreational, analyzing 39 localities. Information provided by 
commercial fishermen have been taken in homeports: Maó, sa Nitja, Macaret, 
Fornells, Ciutadella, Biniancolla, es Grau, Alcalfar, Canutells i cales Fonts. Results 
show the lack of storm or tsunami blocks, of the rocky shores in some areas that we 
have been encouraged to explore the entire perimeter of the coast of Menorca. 

Introducció 


Menorca és una illa de litoral accidentat 
que posseeix poca línia de costa on la 
continuitat excedeixi uns pocs quilòmetres. 
El contrast entre un relleu notablement 
accidentat i modestes cotes té la seva raó de 
ser en la combinació de factors com 
l'estructura, el control i una complexa 
història evolutiva, especialment durant els 
temps quaternaris (Rosselló, 2003). Pocs 
elements del relleu menorquí escapen a una 
gènesi i/o control estrictament estructural, 
des de la tènue diaclasació del Migjorn fins 
als relleus tipus costa o la mateixa divisió 
dels dominis geomòrfics de l'illa. La 
separació entre aquests dominis queda 
definida per una falla axial que recorre l'illa 
des del N de Ciutadella fins al Port de Maó. 
A cada un dels flancs d'aquesta línia es 
troben territoris de composició litològica i 
edat ben diferenciats. El Migjorn calcari i 
terciari, cobreix una superfície de poc més 
de 435 km’, mentre que Tramuntana suma 
276 km? i destaca per l'heterogeneitat dels 
seus terrenys paleozoics i mesozoics de 
naturalesa calcària i silícia (Bourrouilh, 


1983). 


Tramuntana 


L'estructura geològica del domini de 
Tramuntana es caracteritza per un sistema 
de falles extensives d'orientació NE - SW 
d'edat anterior a l'Oligocè superior, plegat, 
fallat i parcialment invertit per un sistema 
d'encavalcaments convergents cap al 
WNW durant el període comprès entre 
l'Oligocè superior i el Miocè mitjà (Roca, 
1992, Rosell i Llompart, 2002, Fornós i 
Obrador, 2003, Gelabert, 2003). Segons 
Bourrouilh (1983), en la regió de 
Tramuntana, d'E a VV, cal distingir quatre 
àmbits: 


a) El primer, comprès entre el Port de 
Maó i el Port d'Addaia, es caracteritza per 
la presència dels materials del Carbonífer i 
del Triàsic inferior, amb coronacions de 
terrenys quaternaris localitzats a alguns 
punts concrets i no presentant continuitat. 
El litoral es presenta força accidentat i amb 
alçades relativament baixes, llevat el 
promontori de la Mola de Maó. 

b) El segon sector queda comprès entre 
el Port d'Addaia i la Mola de Fornells, 
compost. per calcàries i o dolomies 
juràssiques que s'articulen en el territori en 
forma d'un petit altiplà. D'altra banda s'ha 
de destacar l'existència de formes càrstiques 
que afecten els materials juràssics i 
cretàcics. El litoral destaca per una façana 
de penya-segats superiors als 10 m, assolint 
les màximes cotes a la Mola de Fornells. 

c) De la Mola de Fornells al VV del 
terme municipal de Ferreries queda 
compresa una franja força accidentada de la 
regió de Tramuntana, formada per materials 
del Triàsic força alterats. 

d) Finalment, i comprenent el sector al 
NE de Ciutadella, reapareixen els petits 
altiplans juràssics, on la costa presenta un 
grau d'articulació considerable i l'aspecte 
dominant és el d'una costa escarpada alta. 


Migjorn 


El domini geomòrfic de Migjorn ofereix 
a grans trets una àrea plana, amb una 
lleugera inclinació al sud. La naturalesa 
geològica correspon a la formació d'una 
plataforma carbonàtica per progradació 
d'una rampa, amb barres i fronts escullosos 
pertanyents al Miocè mitjà i superior 
(Pomar et al., 2002). Una característica 
d'aquest domini és la seva horitzontalitat, 
on la cota topogràfica es manté al voltant 
dels 50 m gairebé fins a la mateixa línia de 
costa, que només queda interrompuda per 

barrancs que donen lloc a cales. Resulta 
difícil discernir entre la preponderància 
d'un relleu litològic i un relleu estructural 
(Rosselló, 2003). 

Aquesta plataforma miocènica es pot 
dividir en tres grans unitats (Bourrouilh, 
1983): una de central, més elevada, entre 
Cala Macarella i Binigaus, flanquejada per 
altres dues unitats més baixes. Tal 
disposició respon a la reactivació en temps 
pliocens en sentit invers d'una falla 
d'orientació NNE- SSW que va afectar 
Tramuntana durant el Miocè superior, 
constituint l'anticlinal lax que defineix 
l'estructura del Migjorn (Gelabert et al., 
2005). I, per altra banda, dues unitats de 
menor alçada, l'oriental i meridional, que 
no romanen aliens a la presència de 
formacions de cales, i suaus pendents de 
terra cap a mar (Gelabert, 2003). Aquesta 
costa tan sols apareix retallada per 
depressions d'ordre decamètric que guarden 
relació amb antigues dolines o conductes 
freàtics (Rosselló et al., 1997; Fornós, 1999; 
2003). 

En conjunt, l'evolució de la costa rocosa 
de Menorca es veurà condicionada pels 
processos erosius que l'afecten (Trenhaile, 
1987), i aquests processos en termes 
generals poden ser de tipus catastròfic o 
continus (Balaguer et al., 2002, Balaguer, 
2003), o processos de caire antròpic. 


Objectius 


L'evolució de la costa rocosa ha estat un 
aspecte poc estudiat a Menorca. Els 
principals tipus de processos erosius són els 
despreniments i les esllavissades que tenen 
lloc al llarg del litoral (Balaguer, 2003), 
independentment de la seva gènesi, escala i 
magnitud. És per açò que l'objectiu del 
present estudi es centra en la localització de 
processos actius recents de caigudes de 


blocs o esllavissades tenint com a principals 
informadors els pescadors amb barca de 
l'illa de Menorca, professionals i recreatius, 
majors observadors del conjunt del 
perímetre litoral. L'objectiu és poder 
representar cartogràficament els llocs on 
s'han detectat processos morfològics de 
tipus erosius, independentment de la seva 
naturalesa. En aquest cas les percepcions 
dels enquestats, els pescadors, corresponen 
a racionalitats diferents i complementàries a 
la dels experts, però no per açò manco 
vàlides. L'objectiu del treball és incorporar 
noves metodologies i propostes en l'estudi 
dels processos geològics i morfològics, amb 
la incorporació de noves maneres 
d'entendre els recursos, ja que s'ha de 
considerar en aquest cas la percepció per 
part de la societat com a punt de partida 
d'un treball més ampli. 


Metodologia 


Com a tasques prèvies a l'enquestació 
es realitzà un buidat de la premsa local 
(Última Hora Menorca i Diari Menorca) per 
valorar les notícies sobre despreniments, 
caigudes de blocs o erosió al litoral rocós. 
Només han estat trobades notícies 
associades a riscos per a la població, com 
és el cas del Port de Maó, amb 12 notícies 
referents a tasques de despreniments i 
restauració. La resta de costa no 
antropitzada no disposa de noticies als 
medis locals. 

Si ens basam amb els cens de pescadors 
professionals i recreatius de la Conselleria 
d'Agricultura i Pesca del Consell Insular de 
Menorca, —s'ha pres una mostra 
representativa dels pescadors de Pilla, amb 
48 enquestes a pescadors professionals amb 
una cota d'error de 6,25%, i amb 88 
enquestes a pescadors d'embarcacions 
recreatives amb una cota d'error del 10%. 

En el cas dels mostrejos de pescadors 
professionals s'han pres com a zones 
d'enquestació els ports base de: Maó, sa 
Nitja, Macaret, Fornells, Ciutadella, 
Biniancolla, es Grau, Alcalfar, Canutells i 
cales Fonts. Les enquestes a pescadors 
recreatius ha estat realitzada de forma 
aleatòria per diferents nuclis urbans i ports 
de l'illa. Per a la realització de l'enquesta es 
preparà un qüestionari on es demanava: 

-Port base, edat i anys dedicat a la pesca 
professional o recreativa, 


-Sectors de la costa que on 
desenvolupen l'activitat, 

-Aprecien zones de costa amb 
moviments?; caigudes de blocs, 


esllavissades, d'altres2 

-Recorda en els darrers anys algun 
fenomen significatiu). Podria assenyalar 
sobre el mapa els punts? 


Resultats 


Es presenten els resultats per tipologies 
d'enquestats (Taula 1), on es poden 
observar els següents valors: l'edat mitjana 
dels pescadors és força alta, amb 52 anys 
per als professionals i 48,6 anys per als 
recreatius. La mitjana dels anys dedicats a 
la pesca és de 30 anys pels pescadors 
professionals i 21,7 anys pels pescadors 
recreatius. S'observa que la mitjana d'anys 
de pesca pot ser un bon valor pels resultats 


Pescador n Edat RA 
esca 

Professional 48 52 30 

Recreatiu 88 48,67 21,70 


d'aquest estudi. Els sectors de costa on es 
desenvolupa l'activitat donen cobertura a 
tot el perímetre de l'illa, llevat de forma 
més genèrica a la zona protegida de la 
Reserva Marina del Nord. 

Les respostes en vers a la visualització 
de caiguda de blocs és del 92,3190 en el cas 
de pescadors professionals, i del 82,9% en 
els pescadors recreatius. Tan sols el 7,690 
dels pescadors professionals no han detectat 
processos, i tot ells del port base de Cales 
Fonts. 

Aquests valors elevats de visualització 
de processos els hem d'atribuir a que els 
pescadors prenen la costa com a referència 
d'orientació, tot i la recent incorporació de 
les noves tecnologies. Com comentà un 
enquestat del port de Ciutadella, els 
pescadors solen utilitzar quatre punts 
costaners o terrestres, que han de quedar 
alineats per localitzar un fons de bona 
pesca. 

Alguns pescadors professionals 
enquestats indiquen que un temps enrere la 
desaparició d'un "senyal" o vèrtex dels 
penyals o penya-segats hagués pogut ser 
més traumàtica que en l'actualitat, ja que 
avui dia l'ús del GPS ha substituit l'ús de 
les "senyes" de pesca, i ens fixam poc amb 
la costa i les seves modificacions. 

Els valors més baixos d'aquesta 
pregunta poden atribuir-se als pescadors 
menors de 35 anys on tan sols en un 290 
han respost a la visualització de caigudes de 


Š Go 
% Caigudes Esllavissades Blancs 
92,31 90 1,69 90 51,28 9 
82,9 00 14,77 90 46,59 90 





Taula 1. Tipologies de pescadors amb la mitjana d'edat, la mitjana d'anys dedicat a la pesca, els 
percentatges de respostes de caigudes de blocs, esllavissades i detecció de "blancs" (zones de 


fracturació recent). 


Table 1. Types of fishermen with the average age, average years fishing, the percentages of positive 
responses falling blocks, landslides and detection of "whites" (recent rock fractures). 

Fig. 1. Els denominats "blancs", senyals de recents caigudes de blocs que encara no han estat 
colonitzades per cianofícies i/o líquens endolítics. Costa Sud de Ciutadella (esquerra). Costa S de 


Sant Lluís (dreta). 


Fig. 1. Image of "whites", signs of recent falls of blocks that have not yet been colonized by 
cianophyta and / or endolithic lichens. South Coast of Ciutadellat (legfi). Coast of Sant Lluís (right). 


blocs. Les respostes en vers a la 
visualització d'esllavissades és del 7,69 90 
en el cas de pescadors professionals i del 
14,77% en cas dels pescadors recreatius. 
Els valors baixos dels pescadors 
professionals responen possiblement a que 
les feines de pesca comercial els realitzen 
lluny de la línia de costa, a diferència dels 
recreatius que s'apropen més a la mateixa. 
S'ha de fer esment que aquests processos 
d'esllavissades no deixen tanta constància 
en el temps com la caiguda de blocs, amb 
una senyal que els pescadors denominen 
“blancs” (Fig. 1), i que aquests processos 
tendeixen a regularitzar-se ràpidament. Les 
zones més susceptibles d'esllavissades els 
trobem a la costa N de l'illa, i una de les 
zones més susceptible és la que es troba 
ubicada dins la Reserva Marina del Nord, 
on la pesca amb barca està prohibida, fet 
que pot influir en els resultats de l'enquesta. 

En tanta a la pregunta, recorda en els 
darrers anys algun fenomen significatiu", hi 
ha molt poques respostes que donin un any 
concret a algun procés de caigudes o 
esllavissades, tot i que podem destacar 
alguns indrets que han estat reiterades pels 


enquestats, com: 

L'entrada de Cala Galdana (Morro de 
Llevant) ha sofert tres caigudes de blocs en 
els darrers 18 anys, el darrer al març de 
2013 (segons font oral d'un pescador 
recreatiu que també és el jardiner del xalet 
afectat per caigudes de blocs). 

El cap de Banyos, de finals de gener de 
2009 va deixar d'existir com a senyal pels 
pescadors professionals del port de 
Ciutadella degut a l'impacte d'un temporal. 

La zona de Mongofre presenta caigudes 
de blocs, on els darrers anys, 2008-2013, 
s'han visualitzat força caigudes de blocs, ja 
esmentada per Roig-Munar et al. (2008). 

En tant a La Mola de Maó, molts 
pescadors han fet esment que en els darrers 
anys, sense concretar, hi ha hagut caigudes 
puntuals de blocs, fet confirmat amb la 
inestabilitat de la zona zero de la Mola 
(Roig-Munar et al., 2013a). 

A la pregunta, podria assenyalar sobre 
el mapa els punts on detecta processos2, les 
ubicacions que ens troben són abundants, i 
en algunes ocasions poden ser més de 
quatre cites per enquestat al llarg de la costa. 
Es dóna el cas que els enquestats han 

associat caigudes de blocs amb la presència 
de "blancs" amb valors de 51,28% en el cas 
dels pescadors professionals i 45,59% en el 
cas dels pescadors recreatius sent, aquestes 
són les cites més repetides pels dos grups 
mostrejats. La presència de blancs és un 
símptoma evident de moviments, llevat 
d'un pescador major de Fornells que fou 
testimoni d'una caiguda de blocs al Far de 
Cavalleria, direcció oest. Tan sols trobem 
una resposta que atribueix les caigudes de 
blocs a la presència de llamps. També s'ha 
de destacar que són els enquestats de major 
edat dels dos mostrejos els que recorden 
més indrets, associats a processos erosius, 

ja que antany no existien sistemes 
tecnològics de geoposició i la costa era un 
dels referents d'orientació. 

Sobre un mapa de Menorca (Fig. 2) 
s'han ubicat els resultats de les respostes 
dels pescadors, amb 39 ubicacions, 17 
punts a la zona de Tramuntana i 22 a la 
zona de Migjorn (i Miocè de Ciutadella i 
Maó). Alguns d'aquests punts tenen poques 
visualitzacions, algunes d'elles 
corresponents a caigudes de blocs molt 
recents, com és cala Turqueta. Mentre que 
s'han de destacar els punts que presenten 
major respostes de processos com són: el 
sector de Mongofre, amb 35 visualit- 

Fig. 2. Mapa amb la ubicació dels punts indicats pels pescadors enquestats sobre el mapa geològic de 


Menorca. 


Fig. 2. Map showing the location of the points indicated by the fishermen on the geological map of 


Menorca. 

Fig. 3. Localització de 19 trams litorals on els blocs de tempesta o tsunami han estat alterats pel seu 


aprofitament antròpic. 


Fig. 3. Locations of the 19 coastal stretches with blocks storm or tsunami have been altered by 


anthropogenic use. 


zacions o la Mola de Maó o cala Rafalet, 
amb 27 i 25 cites respectivament. Al Sud es 
podria destacar el sector entre Canutells i 


Cala Galdana, amb 20 i 37 cites, 
respectivament. Al mapa es podria 
reincidint amb la presència d'un buit 
d'informació corresponent a la zona 


costanera de la Reserva Marina del Nord de 
Menorca, amb tan sols 4 ubicacions. 

Dins del marc de l'enquesta alguns 
pescadors també feren esment a la 
presència de blocs a les costes baixes de 
Sant Lluís, concretament a la costa 
d'Alcalfar, on es troba la presència 
discontinua de blocs de tempesta i/o 
tsunami (Roig-Munar et al., 2013b). Tot i 
no ser objecte principal d'aquest treball, 


també es recolliren les informacions orals 
relatives a aquest indret, on ens comentaren 
que els blocs desapareguts a la zona de la 
urbanització de s'Algar foren utilitzats per 
crear els reblits dels carrers de la 
urbanització i per aixecar terraplens sobre 
les plataformes de deposició de blocs a la 
primera línia de costa. Fruit d'aquests 
comentaris s'han localitzat 19 trams litorals 
de costa baixa (Fig. 3) on els blocs han 
desaparegut per causes antròpiques al llarg 
de la línia de costa, pràctica que també s'ha 
pogut detectar a les illes de Mallorca i 
Eivissa. 

Aquestes alteracions han pogut ser de 
diferent ordre i magnitud al llarg de la costa, 
i sempre associades a les noves 

urbanitzacions litorals, 
següents pràctiques: 

L'ús de blocs per aixecaments de 
terraplens i/o reblits de carreteres o carrers 
de les urbanitzacions (Fig. 4a). 

L'ús de blocs amb finalitats 
d'estabilització de talussos de carreteres o 
carrers d'urbanitzacions o estacionaments 
(Fig. 4b). 

L'ús de blocs per la construcció de 
parets seques a la zona litoral, ja siguin de 
per llindars de propietat privada o zones 
militars, com és el cas d'Artrutx, o bé l'ús 
del blocs sencers per crear parets (Fig. 4c). 


destaquem les 


L'ús de blocs amb finalitats ornamentals 
de jardineria (Fig. 4d) . 

L'ús de blocs amb finalitats 
constructives i traslladats a indrets lluny de 
les seves zones originals de deposició. 


Conclusions 


Aquest treball es configura com un 
document de partida sobre els processos 
erosius als penya-segats de Menorca que 
presenten activitat, amb base a la realització 
d'enquestes, i la 


ubicació de les 





Fig. 4. Utilització de blocs associades per a reblits de carreteres (superior esquerre), estabilització de 
talussos (superior dreta), construcció de parets (inferior esquerra) o amb finalitats ornamentals 


(inferior dreta). 


Fig. 4. Using blogs related to road refilled (upper left), slope stabilization (upper right) construction 
of walls (lower left) or for ornamental purposes (lower right). 

localitzacions sobre un mapa geològic. 
Aquest resultat ens permet afinar àrees 
d'estudi sobre moviments de penya-segats i 
tenir una visió més ampla dels processos. 

Així mateix el treball ha servit de forma 
indirecta per detectar 19 indrets de la costa 
baixa, on es tenen poques dades resultat de 
l'enquesta, que han estat antropitzats pel 
que fa a l'ús de blocs de tempesta o tsunami 
sobre plataformes carbonatades de l'illa, i 
determinar-ne els seus usos. 


Agraiments 


A Félix de Pablo per facilitar-nos els 
censos actuals de pescadors de Menorca. 

